Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: * Lásd a 9/1995. (II. 3.) Korm. rendeletet a köztisztviselők képesítési
Paragraph Index: 780

2. A szakmai vizsga részei A szakmai vizsga írásbeli, gyakorlati és szóbeli vizsgarészből áll. Írásbeli vizsga Az írásbeli vizsga feladatait a Művelődési és Közoktatási Minisztérium Biztonságszervezési és Üzemgazdasági Főosztálya által kiadott központi tételsor tartalmazza. Az írásbeli vizsgán a III. pontban meghatározott követelmények szerinti ismeretanyagot kell számon kérni. A vizsgázónak tantárgyanként 1-1 kérdéscsoportra kell feleletét írásban benyújtania, amelyre középfokú vizsga esetén 2 óra, felsőfokú vizsga esetén 3 óra áll rendelkezésre. Az írásbeli vizsga tantárgyai: — Rendészet-vagyonvédelem, őrzés. — Tűzvédelem. — Munkavédelem, egészségvédelem, elsősegélynyújtás. — Polgári védelem, katasztrófa-elhárítás, védelmi felkészítés, országmozgósítás. — Jogi ismeretek. — Gazdasági, szervezési, vezetési ismeretek. Gyakorlati vizsga Középfokon: A gyakorlati vizsga helyzetgyakorlat bemutatásából áll. A gyakorlati vizsga feladatait a képző intézmény állítja össze, és hagyatja jóvá a 10/1993 (XII. 30.) MüM rendelet szerint. A gyakorlati vizsga témakörei: — Tűzoltó készülékek kezelése. — Rendészeti helyzetgyakorlatok. — Munkavédelmi eszközök használata. — Polgári védelmi eszközök, védőfelszerelések használata. A gyakorlati vizsga osztályzatát a szakmai vizsgabizottság a bemutatott helyzetgyakorlat alapján állapítja meg. A vizsgabizottság figyelembe veheti a képző intézmény által igazolt gyakorlati érdemjegyet. Felsőfokon: A gyakorlati vizsga a középfokra meghatározott helyzetgyakorlat bemutatásából és szakdolgozat elkészítéséből, valamint annak a szakmai vizsgabizottság előtt való megvédéséből áll. A dolgozat témája komplex, a feldolgozás során bizonyítania kell, hogy az egyes tantárgyak keretében tanultakat alkotóan képes alkalmazni a vizsgált területen. Az alkalmazásnak ki kell terjednie a problémameghatározásra, a cél kitűzésére, a kiválasztott eszközökre, a végrehajtás módjára. A vizsgadolgozathoz választható témákat a képző intézmény határozza meg, legkésőbb a vizsga előtt két hónappal. A témák az elsajátított szakismeretekhez kapcsolódnak. A vizsgadolgozat terjedelme — mellékletek nélkül — minimum 15 oldal. A vizsgadolgozatot a szakmai vizsga megkezdése előtt legalább egy hónappal kötelesek bírálatra leadni. A vizsgadolgozatot a szakmai képzést folytató intézmény által felkért bírálók (legalább két bíráló) értékelik és érdemjeggyel minősítik. A szakmai képzést folytató intézmény gondoskodik arról, hogy a szakmai vizsgabizottság az értékelést a vizsgadolgozattal együtt a szakmai vizsga megkezdése előtt 15 nappal megkapja. A vizsgadolgozat megvédése során a vizsgabizottság tagjai kérdéseket tehetnek fel a vizsgázónak a vizsgadolgozattal kapcsolatban, és a vizsgadolgozat érdemjegyét figyelembe véve állapítják meg a szakmai gyakorlati osztályzatot. 1998/50. szám Szóbeli vizsga A szóbeli vizsga feladatait központi, a Művelődési és Közoktatási Minisztérium Biztonságszervezési és Üzemgazdasági Főosztálya által kiadott tételsor tartalmazza. A szóbeli vizsgán a III. pontban meghatározott követelmények szerinti ismeretanyagot kell számon kérni. A szóbeli vizsgán a vizsgázó tantárgyanként 1-1 kérdést (kérdéscsoportot) húz. Felkészülési idő: 20 perc. A szakmai képesítő vizsga tantárgyai: — Rendészet-vagyonvédelem, őrzés. — Tűzvédelem. — Munkavédelem, egészségvédelem, elsősegélynyújtás. — Polgári védelem, katasztrófa-elhárítás, védelmi felkészítés, országmozgósítás. — Jogi ismeretek. — Gazdasági, szervezési, vezetési ismeretek.

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes